Մի խոսքով՝ թաղապետի հետ պայմանավորվեցին բնակիչներից ստորագրություններ հավաքել, որ նրանք դեմ չեն, որ բակը բարեկարգվի: Անհրաժեշտ քանակության ստորագրություն հավաքվեց, բայց պարզվեց կան բնակիչներ, ովքեր այդքան էլ կողմ չեն գեղեցիկ ու մարդավայել բակ ունենալուն: Պատճառը մեկն էր՝ տարիներ առաջ, տարբեր թաղապետերի օրոք, իրենց հայտնի ճանապարհով զավթել էին բակի տարածքը, ցանկապատել ու իրենց մեքենաների համար որպես կայանատեղի էին օգտագործում: Իսկ բարեկարգելն իր մեջ ներառում էր նաև այդպիսի ապօրինի կառույցների վերացում: Դե արդեն պատկերացրեք, թե ինչ թատրոն էր ամեն անգամ մեր բակում, երբ շինարարները գալիս էին գործ անելու: